Ο ΚΟΣΜΟΣ ΤΩΝ ΑΓΓΕΛΩΝ φ.1742 - ΦΩΝΗ ΤΗΣ ΚΟΡΙΝΘΙΑΣ\nHome / ΕΝΔΙΑΦΕΡΟΥΝ / Ο ΚΟΣΜΟΣ ΤΩΝ ΑΓΓΕΛΩΝ φ.1742\nΟ ΚΟΣΜΟΣ ΤΩΝ ΑΓΓΕΛΩΝ φ.1742\nΟ φύλακας Άγγελος του πιστού\nΕίναι διδασκαλία της Εκκλησίας μας ότι ο κάθε πιστός έχει φύλακα Άγγελο. Ο Κύριος διαβεβαίωσε για τους «μικρούς τούτους» δηλαδή τους άσημους κατά κόσμον , αλλά ενάρετους που ευαρεστούν ενώπιον του Θεού ,ότι «οι άγγελοι αυτών εν ουρανοίς δια παντός βλέπουσι το πρόσωπον του πατρός μου του εν ουρανοις». Οι άγγελοι φύλακες τους βλέπουν πάντοτε το πρόσωπο του Πατέρα μου που είναι στους ουρανούς –δηλαδή έχουν πολλή παρρησία.\nΣτις πράξεις των Αποστόλων διαβάζουμε ότι ο απόστολος Πέτρος μετά τη θαυμαστή απελευθέρωση του από τη φυλακή από άγγελο ,πήγε στο σπίτι όπου ήταν συγκεντρωμένοι οι Χριστιανοί και προσεύχονταν γι΄αυτόν. Ή θυρωρός τους ανήγγειλε την άφιξη του, αλλά εκείνοι δεν την πίστεψαν . Μετά τις επίμονες διαβεβαιώσεις της υπέθεσαν ότι ήταν άγγελος του . «Εκ τούτου αληθές ότι έκαστος ημών αγγέλων έχει», ερμηνεύει ο άγιος Ιωάννης ο χρυσόστομος . Από το χωρίο αυτό πληροφορούμαστε ότι η πίστη σ΄ αυτή την αλήθεια υπήρχε στην Εκκλησία ήδη από τα αποστολικά χρόνια.\nΓι΄ αυτό και στην ακολουθία του αγίου βαπτίσματος ο ιερέας εύχεται: «Σύζευξον τη ζωή αυτού (ή αυτής) αγγέλων φωτεινόν ….» . Είναι αξιοσημείωτο το ρήμα που χρησιμοποιείται : «σύζευξον ‘’ . Ο άγγελος φύλακας μας συνδέεται στενά μαζί μας, με την ύπαρξη μας.\nΥπάρχει επίσης η θαυμάσια «Ευχή εις τον άγγελον φύλακα της του ανθρώπου ζωής»(«Άγιε Άγγελε , ο εφεστώς της άθλίας μου ψυχής….» , στο τέλος του Μικρού Αποδείπνου) και ο «Ικετήρος Κανών εις τον Άγγελον τον φύλακα της του ανθρώπου ζωής»στο «Μέγα Ωρολόγιον».\nΠαρομοίως ο άγιος Κύριλλος Αλεξανδρείας σημειώνει ότι ο Θεός στέλνει αγγέλους στους πιστούς , οι οποίοι τους ενισχύουν στην ανδρεία. Αυτοί μπορούν να αποκρούσουν τις επιθέσεις των λυσσασμένων εχθρών διότι ο νούς του ανθρώπου μόνος του δεν θα άντεχε τόσο σφοδρή επίθεση.\nΚατά τον άγιο Γρηγόριο Νύσσης , δεν υπάρχει μόνο άγγελος φύλακας σε κάθε άνθρωπο , που τον βοηθεί στον αγώνα για τη σωτηρία της ψυχής του, αλλά και δαίμονας που επιδιώκει το αντίθετο , την απώλεία τού. Το ποιός θα επιτύχει τον σκοπό του , εξαρτάται από τις επιλογές του ίδιου του ανθρώπου .\nΑπό τη διαβεβαίωση του Κυρίου για τους αγγέλους φύλακες των ενάρετων ανθρώπων που αναφέραμε στην αρχή , μπορούμε βάσιμα να συμπεράνουμε ότι οι άγγελοι φύλακες όσων δεν έχουν καθαρή ζωή , αισθάνονται την ανάγκη να κρύβουν κάποτε το πρόσωπό τους από το Θεό , από λύπη, και ντροπή για τις αμαρτίες των προστατευομένων τους.\nΟ Μέγας Βασίλειος γράφει σχετικά ότι κοντά που έχει πιστέψει στον Κύριο , υπάρχει άγγελος , εκτός εάν εμείς τον διώξουμε με τις αμαρτίες μας και προσθέτει : διότι όπως ο καπνός απομακρύνει τις μέλισσες και η δυσοσμία τα περιστέρια , έτσι και τον φύλακα άγγελο της ζωής μας τον απομακρύνει από εμάς η δυσώδη αμαρτία , η αξία πολλών δακρύων . Στο ίδιο πνεύμα στη γνωστή Ευχή στον άγγελο φύλακα , τον παρακαλούμε :\n«Μη με εγκαταλείψεις τον αμαρτωλό , ούτε να σταθείς μακριά από εμένα , απογυμνώνοντάς με από την προστασία σου εξαιτίας της ακρασίας μου , της ορμής προς την αμαρτία.\nΌταν λοιπόν ο βαπτισμένος ορθόδοξος πιστός ζει μέσα στην αμαρτία χωρίς μετάνοια , τότε ο άγγελος φύλακας του απομακρύνεται από αυτόν .\nΔεν συμβαίνει όμως κάτι τέτοιο , όταν μετανοεί μετά την πτώση του. Μην απελπισθείς αν πέφτεις κάθε μέρα , γράφει ο άγιος Ιωάννης ο Σιναϊτης , ούτε να σταματήσεις τον αγώνα αλλά στάσου ανδρείος και τότε οπωσδήποτε θα σεβασθεί την υπομονή σου ο άγγελος που σε φυλάσσει. Από όλα τα παραπάνω γίνεται αντιληπτό ότι όσα είπαμε στο προηγούμενο άρθρο για το πως διακονούν οι άγγελοι τους ανθρώπους , ισχύουν πολύ περισσότερο και με ιδιαίτερο τρόπο για τη διακονία του φύλακα αγγέλου στον προστατευόμενο του .\nΠρέπει να τονίσουμε ιδιαιτέρως ότι ο φύλακας άγγελος δεν προστατεύει μόνο από κινδύνους σωματικούς και ψυχικούς , αλλά και παιδαγωγεί και κατευθύνει τη ζωή του ανθρώπου και πρεσβεύει τον Κύριο υπέρ αυτού.\nΟπωσδήποτε και οι αβάπτιστοι έχουν άγγελο φύλακα . Εφόσον όμως δεν έχουν αναγγενηθεί με το άγιο βάπτισμα και είναι πιο επιρρεπείς στην αμαρτία ,οι άγιοι άγγελοι δεν μπορούν να τους βοηθήσουν τόσο δραστικά όσο τους βαπτισμένους. Γι αυτό έχουμε χρέος αγάπης ιερό να προσευχόμαστε , ώστε όλοι οι συνανθρωποί μας να γίνουν μέλη της εκκλησίας , αλλά και να φροντίζουμε τη μετάνοια και τον αγιασμό μας ώστε να απολαμβάνουμε τη θαυμαστή και αήττητη προστασία του αγγέλου μας και να του δώσουμε εντέλει τη χαρά , κατά την ημέρα της εξόδου μας, να μας οδηγήσει στον τόπο της αναπαύσεως, στη βασιλεία των ουρανών...\n(Πηγή: «ΣΩΤΗΡ» τεύχος 2227 2020)\n(Επιμελείται : Ελένη Κ. Αρμπή)


Αυτόχθονες Έλληνες: Άγνωστοι Ήρωες του 21 : Γεώργιος Βαρνακιώτης\nΓεννήθηκε στο Βάρνακα Ξηρομέρου απ’ όπου πήρε και το όνομα της η οικογένεια Βαρνακιώτη, χωριό που βρίσκεται σε ύψωμα της δυτικής πλευράς των Ακαρνανικών στο Ξηρόμερο, χωριό παλιό που ιδρύθηκε κατά τους μεσαιωνικούς χρόνους, όλοι οι πρόγονοί του κατάγονταν από εκεί που ονομαζόταν και Βαρνάκι. Παππούς του ο γνωστός αρματολός Γιάννης Βαρνακιώτης που πήρε μέρος στην επανάσταση του Ορλόφ και μετά έφυγε για την Ρωσία όπου από εκεί έπεσε στην Κριμαία κατά τον Ρωσοτουρκικό πόλεμο του 1780.\nΠατέρας του Γιώργου ήταν ο Νικόλαος ο οποίος και αυτός δεν προσκύνησε τον Βεζίρη Αλί Πασά και ορίσθηκε καπετάνιος σαν άξιος διάδοχος του Γιάννου, αποκτώντας φήμη περίφημου οπλαρχηγού. Ήταν επίσης γαμπρός του γνωστού οπλαρχηγού του Ξηρομέρου Χρήστου Γρίβα. Ο Γεώργιος Βαρνακιώτης γεννήθηκε το 1780 και πέθανε το 1842, μερικοί ιστορικοί τοποθετούν την γέννησή του ένα-δύο χρόνια πριν και διαδέχεται στο αρματολίκι του Ξηρομέρου τον πατέρα του σε ηλικία 20 ετών.\nΤο Γεώργιο Βαρνακιώτη θα τον βρίσκουμε σε επιστολές πολλές φορές του Γεωργάκη Νικολού.\nΟ Γεώργιος Βαρνακιώτης συμμετέχει ολόψυχα σε όλα τα προσκλητήρια του γένους και σ’ αυτόν ανατέθηκε η ευθύνη για την επίσημη κήρυξη της επανάστασης στην Δυτική Στερεά Ελλάδα. Ο Ανδρούτσος ήταν για την ανατολική Ελλάδα, ο Κολοκοτρώνης για την Πελοπόννησο και ο Βαρνακιώτης για την Δυτική Ελλάδα. Ο Βαρνακιώτης διατηρούσε άριστες σχέσεις με τον Ομέρ Βρυώνη, τουρκαλβανό και έχει κατηγορηθεί γι’ αυτό. Οι πασάδες μεταξύ τους αλληλομισούνταν θανάσιμα, ο Βαρνακιώτης καθυστέρησε την επανάσταση στην Δυτική Ελλάδα λόγω μεγάλων δυσκολιών που παρουσιάζονταν στην επαρχία του και για την φιλία του με τον Ομέρ Βρυώνη. Η πρώτη αποτυχία των Τούρκων στην πολιορκία του Μεσολογγίου οφείλεται στον Βαρνακιώτη. Ο Γεώργιος Βαρνακιώτης πέρα από μεγάλος καπετάνιος ήταν και πολιτικός και προνοητικός και οργάνωσε την επανάσταση μεθοδικά χωρίς να βιασθεί.\nΚύριος μισητός του αντίπαλος ήταν ο κονδυλοφόρος Μαυροκορδάτος που ποτέ του δεν θα του ζητούσε συγγνώμη όπως ο Γ. Καραϊσκάκης. Για την επανάσταση έχει την δική του γνώμη, δεν παρασύρεται από προτροπές τρίτων, πριν την οριστική προκήρυξη της επανάστασης υπήρχαν και νωρίτερα πάρα πολλές. Δεν ήταν δυνατόν να ορισθεί ημερομηνία ίδια σε όλη την Ελλάδα. Οι εκτιμήσεις του Βαρνακιώτη ήταν εύστοχες. Άρχισε η πολιορκία των Τούρκων στο Βραχώρι. Στέλνει τον αδερφό του Γιώτη μαζί με τους άλλους οπλαρχηγούς Δ. Μακρή, Αλέξη Βλαχόπουλο να εγκλωβίσουν τους Τούρκους. Ο ίδιος εγκλωβίζει τους Τούρκους στο Μακρύνορος στην Άρτα και γενικά στην Ήπειρο όπου δεν μπορούν να στείλουν δυνάμεις στην Δ. Στερεά με αποτέλεσμα οι Τούρκοι του Βραχωρίου να οδηγηθούν στην απόγνωση και να ζητούν να παραδωθούν στον Βαρνακιώτη και έτσι γίνεται, αφοπλίζονται και μεταφέρονται στο Ξηρόμερο.\nΗ Δυτ. Στερεά είναι τώρα ελεύθερη, ο ίδιος ο Βαρνακιώτης προχωρεί στην οργάνωση και ιδρύει προσωρινή τοπική διοίκηση, την γερουσία της Δυτικής χερσονήσου Ελλάδας. Ο Μαυροκορδάτος ήλθε ως πολιτικός και θέλησε να εκμεταλλευτεί την Στερεά Ελλάδα, δεν κατάφερε όμως να πάρει με το μέρος του τον ισχυρό Γ. Βαρνακιώτη και άρχισε εκστρατεία υπονόμευσης. Μην ξεχνάμε πως ο Μαυροκορδάτος ήλθε στην Ελλάδα με πλοίο στο Μεσολόγγι, ειδικότερα στις 20 Ιουλίου 1821 με πλοίο με ξένους και Έλληνες, πρώην αξιωματικούς και με πλοίο γεμάτο όπλα και υλικό για τη επανάσταση, το πλοίο όμως βυθίστηκε μετά την προσάραξη και τα όπλα προοριζόταν για αλλού αλλά είχε οργανώσει έτσι την υποδοχή του σαν μεγάλου αρχηγού. Αργότερα στις 27 Ιουλίου βάζει όσους έχουν προσεταιριστεί στο Μεσολόγγι και στέλνει γράμμα στον Γ. Βαρνακιώτη να αναλάβει την διοίκηση της Δυτ. Ελλάδας κάτι που μοιάζει με πραξικόπημα αφού δεν έχει την έγκριση της ανώτατης αρχής του Δημητρίου Υψηλάντη αφού δεν τον αναφέρει πουθενά. Ο Βαρνακιώτης όμως δεν υπέκειψε σε τέτοιο εκβιασμό του ψευτοπρίγκιπα και στην επιστολή προς τον Βαρνακιώτη που έστειλε από το Μεσολόγγι ο Μαυροκορδάτος μια διπλωματική επιστολή, πάλι ο Βαρνακιώτης αρνήθηκε να τον αναγνωρίσει και να υποταχθεί.\nΕπι Καποδίστρια (1830) του απονεμήθηκε ο βαθμός του χιλιάρχου.\nΠΗΓΗ : Κώστα Σαρδελή, Γεώργιος Βαρνακιώτης, ο προδομένος στρατηγός του 1821 (Αθήνα 1980).\nΑναρτήθηκε από ΔΙΟΝΥΣΟΣ στις 4:44 μ.μ. Ετικέτες 1821 , ΗΡΩΕΣ , ΙΣΤΟΡΙΑ\nΛάμπης 17 Μαΐου 2016 - 9:42 μ.μ.\nΤο θέμα "Βαρνακιώτης" είναι από τα πιο σημαντικά μεταξύ των άγνωστων επεισοδίων του 1821. Ο Βαρνακιώτης διώχθηκε όσο λίγοι και αν κάποιος μπορεί να του καταλογίσει κάτι, είναι ότι δεν χειρίστηκε διπλωματικά τον διωγμό του, που έφτασε να έχει απανωτές απόπειρες δολοφονίας.\nΟ Γεώργιος Νικολού έσωσε το Μεσολόγγι μετά την τραγική ήττα στο Πέτα (μάχη του Αετού - Αύγουστος 1822) και αυτό τον έφερε πολύ πιο άμεσα στην σπίλωσή του και στην απομάκρυνσή του. Προσπαθώντας ο Καραϊσκάκης δυο χρόνια αργότερα να τον επαναφέρει στις τάξεις των αγωνιστών, υπέστη με τη σειρά του ό,τι και ο Βαρνακιώτης. Δράστης ήταν ο Αλ. Μαυροκορδάτος που εκπροσωπούσε την δυτικόφιλη πολιτική, αντίθετα με τους αγωνιστές που μετείχαν στο ρωσικό σχέδιο πολύ πριν το 1821.\nΟ κατατρεγμός που υπέστη ο Βαρνακιώτης ήταν τεράστιος. Ο Κάλβος, ενημερωμένος από τα καρμποναρικά δίκτυα, του αφιέρωσε και ποίημα με τίτλο "Εις τον προδότην".\nΟυσιαστικά, με την υπόσκαψη του Βαρνακιώτη και την φυματίωση του Καραϊσκάκη, η Επανάσταση έχασε την λαμπρή ευκαιρία να επεκταθεί στην Ήπειρο κι από κεί στην Θεσσαλία. Αν άφηναν τον Ανδρούτσο στην Αν. Ρούμελη και τους Βαρνακιώτη, Καραϊσκάκη στην Δυτική να δράσουν, η Επανάσταση είναι βέβαιο ότι θα έφτανε άμεσα στην Μακεδονία. Αντί γι αυτό, έφτασε στα δάνεια που έφεραν τον εμφύλιο και τον Ιμπραήμ.\nΕκτός από τον Σαρδελή, βλέπε και το βιβλίο του Κάρπου Παπαδόπουλου "Τα κατά Γ. Βαρνακιώτην και ανάκτησις του Μεσολογγίου"\nΔΙΟΝΥΣΟΣ 19 Μαΐου 2016 - 11:16 μ.μ.\nΟ ΜΑΥΡΟΚΟΡΔΑΤΟΣ ΘΕΩΡΟΥΣΕ ΤΟΝ ΒΑΡΝΑΚΙΩΤΗ ΠΡΟΔΟΤΗ...ΕΔΩ ΤΑΙΡΙΑΖΕΙ Η ΠΑΡΟΙΜΙΑ "ΕΙΠΕ Ο ΓΑΙΔΑΡΟΣ ΤΟΝ ΠΕΤΕΙΝΟ ΚΕΦΑΛΑ"


ΠΟΝΤΙΚΕΑΣ, ΤΟ ΔΕΛΦΙΝΙ ΤΗΣ ΕΘΝΙΚΗΣ – EOE Sports\nΠΟΝΤΙΚΕΑΣ, ΤΟ ΔΕΛΦΙΝΙ ΤΗΣ ΕΘΝΙΚΗΣ\nEOE Sports Team 02/10/2020\nΟ Κυριάκος Ποντικέας γεννήθηκε στις 9 Μαΐου 1991 στην Αθήνα και έχει καταγωγή από Θαλάμες Μεσσηνίας. Είναι Έλληνας διεθνής υδατοσφαιριστής που αγωνίζεται στην θέση του αμυντικού και Ολυμπιονίκης.\nΟ Κυριάκος Ποντικέας, ξεκίνησε τον αθλητισμό σε μικρή ηλικία δοκιμάζοντας το ενδιαφέρον του στο ποδόσφαιρο και το μπάσκετ. Το 2001, σε ηλικία δέκα ετών γράφεται στην ομάδα πόλο του Ηλυσιακού, όπου παραμένει μέχρι και το 2006. Στο τέλος της αγωνιστικής σεζόν, μεταγράφεται στην ομάδα του Ποσειδώνα Ιλισίων ,όπου θα μείνει μέχρι το 2010. Η επόμενη μεταγραφή έρχεται για την ομάδα του Ν.Ο. Χίου για την σεζόν 2010-2011. Την επόμενη χρονιά (2011-2012), μεταγράφεται και μετακομίζει στη Θεσσαλονίκη ,για μια αγωνιστική σεζόν στην ομάδα του ΠΑΟΚ .\nΑπό το 2012 μέχρι το 2017 αγωνίστηκε με το σκουφάκι του Ολυμπιακου Πειραιώς , ενώ στην συνέχεια συνέχισε για τα επόμενα 3 ετη (2017 με 2020) στην ομάδα του Ναυτικού Ομιλου Βουλιαγμένης.\nΑπο τον Σεπτέμβριο του 2020 αγωνίζεται στην ελβετική ομάδα Carouge .\nΜε την ομάδα του Ολυμπιακού Πειραιώς έχει κατακτήσει 4 σερί Νταμπλ (Κύπελλο και Πρωτάθλημα Ελλάδος) .\nΟ Κυριάκος Ποντικέας ξεκίνησε την καριέρα του ως διεθνής αμυντικός από την Εθνική Ομάδα Εφήβων , αργότερα στην ομάδα Νέων Αντρών και πλέον αποτελεί βασικό μέλος της Εθνικής Ομάδας Αντρών , όπου αγωνίζεται με το νούμερο “6” . Ιδιαίτερη στιγμή της καριέρας του ειναι η συμμετοχή του στην 31η Ολυμπιάδα το 2016 στο Ρίο , της Βραζιλίας. Η Εθνική Ομάδα Πόλο Ανδρών, κατέκτησε την 6η θεση στην κατάταξη.\nTags: Εθνική Ελλάδος Θεόδωρος Βαφειάδης Πόλο\nPrevious ΑΠΟ ΤΙΣ ΠΟΛΥΤΙΜΟΤΕΡΕΣ ΤΗΣ ΕΥΡΩΠΗΣ\nNext Ο ΜΠΕΜΠΗΣ


Nonews-NEWS: «Δεν έριξα την κυβέρνηση για να είμαι αποστάτης»...\n«Προφανώς για να είσαι αποστάτης πρέπει να ρίξεις μια κυβέρνηση. Εγώ δεν ρίχνω καμιά κυβέρνηση. Απλά έχω αποχωρήσει από ένα...\nκόμμα στο οποίο δεν υπήρχαν δομές και υπήρχε ο απόλυτος συγκεντρωτισμός. Ήταν ένα προσωποπαγές κόμμα. Έκανα ό,τι μπορούσα τα τελευταία σχεδόν τρία χρόνια για να αλλάξει αυτή η κατάσταση αλλά δυστυχώς στο τέλος μείναμε μόνο με τα "θα"».\nΑΠΕ-ΜΠΕHere is the beginning of my post. And here is the rest of it.


Σετ 1: Απορρυπαντικό σκόνη, 1,2 κιλά + Απορρυπαντικό υγρό 120 ml + Αποσκληρυντικό νερού 500γρ -Sonett\nΒιολογικά Προϊόντα / Superfoods +\nΛιπαρά Οξέα +\nΠροϊόντα περιποίησης +\nΟικολογικά προϊόντα / Υπόλοιπα +\nΈνζυμα - Προβιοτικά +\nΟικολογικά προϊόντα / Υπόλοιπα\nSonett απορρυπαντικό πλυντηρίου σκόνη\nΠεριέχει βιολογικό σαπούνι από φυτικά έλαια. Χωρίς ένζυμα, χωρίς γενετική επεξεργασία. Όλα τα έλαια προέρχονται από 100% ελεγχόμενη βιολογική καλλιέργεια\nΣε συνδυασμό με το αποσκληρυντικό νερού σε λευκά ρούχα με το λευκαντικό της Sonett θα έχετε ένα εξαιρετικό αποτέλεσμα με ρούχα πεντακάθαρα και χωρίς να επιβαρύνετε το περιβάλλον!\nΤο απορρυπαντικό αυτό ενδεικνύεται για χρωματιστά και λευκά ρούχα από βαμβάκι, λινό, ίνες κάνναβης και μικτά ρούχα. Δρα σε θερμοκρασίες 40 – 95 C˚\nΔοσολογία: Δεν ενδείκνυται για ευαίσθητα, μάλλινα και μεταξωτά. Σε αυτά τα ρούχα προτιμήστε την χρήση του απορρυπαντικού ελιάς της Sonett, γα μάλλινα και μεταξωτά.\nΠροσθέστε το απορρυπαντικό μαζί με το αποσκληρυντικό νερού στην ανάλογη θήκη για το απορρυπαντικό στο πλυντήριο σας.\nΑπό την ταμπέλα θα λάβετε ακριβείς πληροφορίες για την δοσολογία.\nΣαπούνι από φυτικά έλαια (πιστοποιημένης βιολογικής καλλιέργειας) >30%\nΠήλινα ορυκτά και πυριτικά άλατα 15 – 30%\nΣόδα 5 – 15%\nΖεόλιθο 5 – 15%\nΘειική λιπαρή αλκοόλη καρύδας 1 – 5%\nΒαλσαμικά πρόσθετα από ελεγχόμενη βιολογική καλλιέργεια <1%\nΥγρασία 10 – 15%\nΕπιπλέον σύμφωνα με EC 684/2004\nSodium Soap*, Sodium Carbonate, Bentonite, Zeolite, Sodium C12–14 Fatty Alcohol Sulfate (Sodium Lauryl Sulfate), Sodium Silicate, Sodium Metasilicate, Sodium Disilicate\nΠροέλευση και ιδιότητες των συστατικών\nΤο κύριο δραστικό συστατικό του απορρυπαντικού Sonett είναι το σαπούνι, το οποίο παρασκευάζεται από διάφορα φυτικά έλαια - φοινικέλαιο, κραμβέλαιο και έλαιο καρύδας - με βρασμό με αλυσίβα.\nΤα έλαια είναι 100% βιολογικής καλλιέργειας. Το σαπούνι ως δραστική ουσία πλυσίματος συνδυάζει μοναδικά όλες τις ιδιότητες απομάκρυνσης των ακαθαρσιών που απαιτούνται για τη διαδικασία πλύσης. Η σόδα παρασκευάζεται από την αντίδραση ασβεστίου με επιτραπέζιο αλάτι. Το Metasilicate δημιουργείται με την τήξη με χαλαζιακή άμμο και σόδα. Η σόδα και το μεταπυριτικό άλας ενισχύουν το υγρό πλύσης μέσω της αλκαλικότητάς τους και προάγουν ιδιαίτερα την αποσύνδεση των λιπαρών ουσιών. Ο ζεόλιθος Α και το στρώμα πυριτικού άλατος, πέραν της ικανότητάς τους να δεσμεύουν τα άλατα στο νερό, δεσμεύουν επίσης τις οργανικές ουσίες και τις χρωστικές ουσίες που διαλύονται στο νερό πλύσης και εμποδίζουν την καθίζηση τους στο πλυντήριο. Το θειικό άλας λιπαρών αλκοολών, που λαμβάνεται από το λίπος καρύδας, στηρίζει το σαπούνι στη δύναμη που διαλύει το λίπος.\nΧύδην πυκνότητα (20 °C) ca. 0,65–0,75 g / cm³\nΤιμή ph (20 °C, 5 g / l H₂O) ca. 10–11\nΦυλάσσεται μακριά από παιδιά!\nΔιατηρείται στους 10 – 25 ˚\nΥγρό απορρυπαντικό ρούχων με ελαιόλαδο για μάλλινα και μεταξωτά\nΓια όλα τα λεπτά υφάσματα από φυσικές ίνες και μείγματα υφασμάτων\nΔιατηρεί την ελαστικότητα και την απαλότητα των υφασμάτων\nΑπαλό άρωμα αιθέριου ελαίου λεβάντας από πιστοποιημένη βιολογική καλλιέργεια\nΤο βιολογικό ελαιόλαδο που προστίθεται σε αυτό το σαπούνι, είναι ιδανικό για τον καθαρισμό ευαίσθητων υφασμάτων όπως μαλλί και μετάξι. Με την βοήθεια μίας επιφανειοδραστικής ουσίας βγαλμένη από τη ζάχαρη, δημιουργήθηκε ένα ήπιο απορρυπαντικό! Το ελαιόλαδο, το κραμβέλαιο και το ηλιέλαιο καθώς και το βασικό λάδι λεβάντας προέρχονται από 100% πιστοποιημένη βιολογική καλλιέργεια.\nΙδανικό για ευαίσθητα υφάσματα, μάλλινα, μεταξωτά μέχρι και 40˚C. Για πλυντήριο ρούχων και πλύσιμο στο χέρι.\nΤοποθετήστε το υγρό απορρυπαντικό στην ανάλογη θήκη του πλυντηρίου σας. Μην το τοποθετείτε άμεσα επάνω σε στεγνό ρούχο.\nΔοσολογία στο πλυντήριο 4,5 kg ρούχων.\nΣκληρότητα νερού: μαλακό + μέσο: 60 ml\nΣκληρότητα νερού: σκληρό: 90 ml\n1 λίτρο απορρυπαντικού ελιάς για μάλλινα και μεταξωτά επαρκεί για 17 πλύσεις σε μαλακή ή μέτρια σκληρότητα νερού, με φορτίο περίπου 2,5 kg.\nΠροσθέστε 15-30 ml ανά περίπου 5 λίτρα νερού στο νερό και στη συνέχεια τοποθετήστε τα ρούχα μέσα στο νερό. Απλά μετακινήστε τα απαλά. Ρυθμίστε το νερό ξεβγάλματος στη θερμοκρασία του νερού πλυσίματος για να αποφύγετε την απότομη αλλαγή θερμοκρασίας η οποία μπορεί να βλάψει το ευαίσθητο ρούχο.\nAποσκληρυντικό νερού (Μαλακτικό)\nΔιαλύει τα άλατα που περιέχονται στο νερό, ώστε το απορρυπαντικό πλυντηρίου να αναπτύξει την πλήρη δράση του.\nΜαλακώνει τα ρούχα\nΕξασφαλίζει τη βέλτιστη χρήσης της ποσότητας απορρυπαντικού που χρησιμοποιείται\nΧωρίς φωσφορικά άλατα και χημεία πετρελαίου\nΧαρακτηριστικό του προϊόντος.\nΗ ξεχωριστή δοσολογία του αποσκληρυντικού, σας επιτρέπει να χρησιμοποιήσετε ακριβώς την ποσότητα που χρειάζεστε σύμφωνα με την σκληρότητα του νερού στην περιοχή όπου βρίσκεστε. Αυτό σας επιτρέπει να κάνετε οικονομία του προϊόντος και ταυτόχρονα εγγυάται τη βέλτιστη ποιότητα του απορρυπαντικού που χρησιμοποιείτε.\nΌπως και στα απορρυπαντικά έτσι και στο αποσκληρυντικό (μαλακτικό) περιορίζουμε τα πρόσθετα στα απολύτως απαραίτητα. Δεν προστείθενται πληρωτικά, φωσφορικά και άλλες μαλακτικές ουσίες από πετρέλαιο, όπως Phosphonate, NTA (Nitrilotriacetat) και EDTA (αιθυλενοδιαμινοτετραοξικό οξύ).\nΚατάλογος συστατικών σύμφωνα με την ΕΚ 648/2004\nΖεόλιθος, ανθρακικό νάτριο, κιτρικό νάτριο\nΠροκαλεί σοβαρό οφθαλμικό ερεθισμό. Εάν χρειάζεστε ιατρική συμβουλή, έχετε μαζί σας δοχείο ή ετικέτα προϊόντος. Να φυλάσσεται μακριά από παιδιά. Φορέστε προστασία των ματιών. Σε περίπτωση επαφής με τα μάτια: Ξεπλύνετε προσεκτικά με νερό για λίγα λεπτά. Ενδεχομένως αφαιρέστε τους υπάρχοντες φακούς επαφής αν είναι δυνατόν. Συνεχίστε να ξεπλύνετε. Το δοχείο να απορρίπτεται σε ανάλογους κάδους ανακύκλωσης σύμφωνα με τους τοπικούς / εθνικούς κανονισμούς.\nΟ ζεόλιθος Α (πυριτικό νάτριο-αργίλιο), το κύριο συστατικό του μαλακτικού, παρασκευάζεται από το εύκολα προσβάσιμο ύδωρ γυαλιού και αργιλικού νατρίου. Αυτό το πυριτικό ελκύει τα ιόντα ασβεστίου και μαγνησίου που σχηματίζουν σκληρότητα νερού και έτσι παρασκευάζει μαλακό νερό για πλύσιμο με απορρυπαντικό σαπουνιού. Η σόδα, φτιαγμένη από ασβέστιο και επιτραπέζιο αλάτι, σχηματίζει μια χημική σύνδεση με τα άλατα στο νερό και έτσι αφαιρεί μερικούς από τους παράγοντες σχηματισμού σκληρότητας νερού από το νερό πλύσης. Το άλας κιτρικού οξέος, το οποίο λαμβάνεται με τη ζύμωση ζαχαρωδών υποπροϊόντων όπως η μελάσα, συνδέεται με τα άλατα στο νερό και τα αποβάλλει με τα απόνερα, ειδικά σε χαμηλές θερμοκρασίες.\nΠυκνότητα: (20 ° C) περίπου 0,6-0,7 g / cm³\nρΗ: (20 ° C, 5 g / l Η2Ο) περίπου 10-11\nΑποθηκεύστε μεταξύ 10 και 25 ° C αν είναι δυνατόν.\nΚωδικός Προϊόντος: SonettSET1\nΕτικέτες: Vegan, οικολογικά, απορρυπαντικά, καθαριστικά, υγρό, σκόνη, Waschmittel, Wäsche, Vegan, Ökologisch, Pulver, flüssig, Wasserenthärter, Detergend, Softener, Clothes, powder, απορρυπαντικό, μαλακτικό, αποσκληρυντικό νερού, νερό, ρούχα, βίγκαν, οικολογικό, οικολογία,\nΗ Αγορά μου\nΜε την Νόμιμη Επιφύλαξη Όλων των Πνευματικά Κατοχυρωμένων Δικαιωμάτων


Όταν ο σύζυγος ή σύντροφος φοβάται το σεξ στη διάρκεια της εγκυμοσύνης | paidorama.com\nΑυτό συμβαίνει σε πολλά νεαρά ζευγάρια. Όπου ο σύζυγος που του άρεσε τόσο πολύ το σεξ τώρα φοβάται και να αγγίξει τη σύντροφό του. Και το περίεργο είναι, ότι για την μέλλουσα μανούλα είναι μία πολύ καλή περίοδος για την ερωτική ζωή της!\nΔεν είναι καθόλου αστείο το γεγονός ότι οι ίδιες ορμόνες που κάνουν τη γυναίκα να φουσκώνει την κάνουν να θέλει σεξ!\nΌμως αυτό δεν είναι περίεργο, υπάρχουν λόγοι για τους οποίους η έγκυος γυναίκα έχει πάντα καλή διάθεση για σεξ την εποχή αυτή. Πρώτα από όλα, η διαρκώς διογκωμένη πυελική περιοχή δημιουργεί ένα περίεργο ευχάριστο αίσθημα όλη την ώρα. Επίσης η έλλειψη άγχους, γιατί τώρα πλέον δεν προσπαθεί η γυναίκα να μείνει έγκυος ή να το αποφύγει. Έτσι τώρα είναι φυσικό να αισθάνεται η μέλλουσα μαμά πιο σέξι από ποτέ, και ας μην ξεχνάμε και τις επιπλέον καμπύλες!\nΌλα αυτά ακούγονται σαν την τέλεια συνταγή για μία ρομαντική σχέση, εκτός από ένα συστατικό που λείπει: ο σύζυγος.\nΤι είναι αυτό που κάνει τους περισσότερους άνδρες να φοβούνται το σεξ όταν η σύντροφός τους είναι έγκυος;\nΓια ορισμένους είναι απλά φόβος. Φόβος μην πληγώσουν τη γυναίκα τους ή το μωρό. Για άλλους είναι ο παράγοντας του παράξενου. Δηλαδή, φοβούνται ότι το να είναι τόσο κοντά σας, βρίσκεται πολύ κοντά στο μωρό του με μία πράξη ενηλίκων.\nΉ απλά τον εμποδίζει η σκέψη ότι ποτέ πριν δεν έκανε έρωτα με μία μέλλουσα μητέρα. Παρόλο που είναι η ίδια γυναίκα που του άρεσε πάντα.\nΌποια λοιπόν και αν είναι η αιτία, δεν πρέπει να το παίρνει προσωπικά καμία γυναίκα. Δεν είναι ότι ο σύζυγος δεν σας θέλει ή σας απορρίπτει. Όμως μην παραιτηθείτε. Προσπαθήστε να συζητήσετε μαζί του ήσυχα και χαλαρά στο κρεβάτι. Πείτε του πως αισθάνεστε και αφήστε τον να σας πει τι σκέφτεται ο ίδιος.\nΑφήστε τον να εξομολογηθεί τους φόβους του και διαβεβαιώστε τον ότι το σεξ δεν θα βλάψει το μωράκι σας. Φυσικά αυτό πρέπει να σας το έχει πει και ο γιατρός σας.\nΕξηγήστε του, ότι μπορεί και να διαβάσει σχετικά για το γεγονός αυτό, ότι δηλαδή, τα μωρά αγνοούν τελείως τη διαδικασία αυτή των γονιών τους και ίσως ηρεμούν και κοιμούνται με το απαλό ρυθμικό κούνημα του έρωτα και τον οργασμό. Ο γιατρός σας επίσης μπορεί να τον καθησυχάσει ότι δεν υπάρχει κανένας απολύτως κίνδυνος για το μωράκι.\nΑν εξακολουθεί να μην ενδίδει σκεφτείτε μήπως τον βοηθήσουν κάποιες άλλες σεξουαλικές επιλογές, κάποια βοηθήματα.\nΕπίσης, δημιουργήστε μία ωραία και ρομαντική κατάσταση! Φορέστε «άτακτα» εσώρουχα, ανάψτε κεράκια, βάλτε ωραία μουσική και κάντε του μασάζ με αρωματικά έλαια!\nΌμως αν φοβάστε ότι τον πιέζετε πολύ, καθίστε αγκαλιασμένοι στον καναπέ. Και ίσως διαπιστώσετε ότι ξέχασε όλους τους φόβους του!


Μνημόνιο-Κυβερνητική πολιτική - Δημήτρης Χρήστου: Υπάρχει αντίκρισμα για τις θυσίες;\nΚΑΝΕΝΑ πρόβλημα όμως για τους εξουσιάζοντες. Να πουλήσετε υπάρχουσες μονάδες λιγνιτικές (και ας ρυπαίνουν) και υδροηλεκτρικές, διέταξαν. Μα αυτό δεν είναι απελευθέρωση. Δεν μπορείς να υποχρεώσεις μια ανεξάρτητη χώρα να ξεπουλήσει εθνικά περιουσιακά πλουτοπαραγωγικά στοιχεία, όπως το νερό και το υπέδαφος. Δεν πούλησε ο ΟΤΕ κομμάτια του για να απελευθερωθούν οι τηλεπικοινωνίες.\nΜιας και το πρόβλημα γίνεται γόρδιος δεσμός, η εναλλακτική λύση είναι η μεγάλη αύξηση των τιμολογίων του ηλεκτρικού ρεύματος, ώστε να μπορούν τελικά οι επενδυτές ιδιώτες να έχουν κέρδος. Δηλαδή, για να μπορούν να έχουν κέρδος, θα συνθλίψουμε τους καταναλωτές και ιδιαίτερα αυτούς τους ημιθανείς από την ύφεση και την κρίση επιχειρηματίες, υποχρεώνοντάς τους να αυξήσουν αντίστοιχα και το κόστος πώλησης των προϊόντων τους, με συνέπεια να ερημοποιηθούν τα υπολείμματα της βιομηχανικής και βιοτεχνικής παραγωγής;\nΕΤΣΙ που το πάμε, να δεις που θα τσαντιστούν τα αφεντικά και θα μας διατάξουν να δεχτούμε παραγωγή ηλεκτρισμού από πυρηνικά εργοστάσια. Υπάρχει ήδη προσύμφωνο Μπερλουσκόνι - Μπερίσα για κατασκευή δύο πυρηνικών εργοστασίων στην Αλβανία. Για ποιους προορίζεται, λέτε, αυτή η παραγωγή, από μια χώρα που ήδη εξάγει στην Ελλάδα ηλεκτρισμό;\nΥπάρχουν σχέδια για το Κόσοβο, τη Βουλγαρία και την Τουρκία. Κανείς δεν μπορεί να τους εμποδίσει να μας πουλάνε σε ανταγωνιστικές τιμές ηλεκτρισμό. Από που και ώς πού όμως γίνεται να μας υποχρεώσουν να αυξήσουμε εμείς -και μάλιστα σε ποσοστά που φτάνουν και το 30%- τον σχετικά φτηνό παραγόμενο ηλεκτρισμό μας; Η απελευθέρωση γίνεται για να πέσουν οι τιμές, όχι για να ανέβουν; Δικό σας πρόβλημα, θα πουν και θα πάνε παρακάτω.\nΚαι θα πάνε καθώς η κυβέρνηση έχει πλέον παραιτηθεί από το δικαίωμα και κυρίως την υποχρέωση να υπερασπιστεί τα συμφέροντα της χώρας. Παπαγάλιζαν την πράσινη ανάπτυξη που θα φέρει χιλιάδες νέες θέσεις εργασίας, αλλά μέχρι στιγμής οι μόνες θέσεις που θεωρητικά δημιουργούνται θα προέλθουν από την απελευθέρωση του επαγγέλματος του νταλικέρη και του ταξιτζή, που θα ρυπαίνουν ακόμα περισσότερο το περιβάλλον!\nΟ ΑΓΩΝΑΣ για περιστολή των δημοσίων δαπανών - σπαταλών ολοκληρώθηκε με τη βίαιη αφαίρεση εισοδήματος από τους μισθωτούς και τους συνταξιούχους του δημόσιου και του ιδιωτικού τομέα. Δεν τους πέρασε από το μυαλό πως εδώ χρειαζόμαστε χίλιους Σέρπικο για να καταπολεμήσουμε τη διαφθορά, τις σπατάλες και τις ληστείες του δημόσιου πλούτου, όπου υπάρχει συναλλαγή του δημόσιου με τον ιδιωτικό τομέα. Αυτοί έχουν μείνει στους Ράμπο που θα μαζέψουν την φοροδιαφυγή.\nΝα τη μαζέψουν, δεν λέμε όχι, αλλά έχει κάτσει κανείς να υπολογίσει τα ποσοστά και τα είδη της φοροδιαφυγής; Πόσοι είναι οι ματσωμένοι φοροφυγάδες, πόσοι έχουν σώσει και κρατούν με τα δόντια την επιχείρησή τους καθυστερώντας τον ΦΠΑ ή κρύβοντας ασφαλιστικές εισφορές; Έχει μελετήσει κανείς τις επιπτώσεις στην αγορά, την οικονομία, το εμπόριο και την εργασία;\nΕύκολα λες "δεν μας νοιάζει, ας ματώσουν", αλλά εσύ θα βγάλεις τον Λοβέρδο να κλαψουρίζει που δεν υπάρχουν λεφτά για συντάξεις, καθώς πολλαπλασιάζονται οι συνταξιούχοι και δεν υπάρχει δείγμα εισόδου στην εργασία από νέους για να καλύψουν με τις εισφορές τους τα αποθεματικά των ασφαλιστικών ταμείων.\nΤΙ ΕΙΔΟΥΣ εξυγίανση και αναδιάταξη της ελληνικής οικονομίας είναι αυτή που αδιαφορεί για τις συνέπειες και, σε τελική ανάλυση, για το αποτέλεσμα; Πώς δηλαδή θα σηκώσουμε τα βάρη των δανείων μας χωρίς δουλειά, υπερηφάνεια και αισιοδοξία; Όταν βλέπεις πως αυτοί που κυβερνούν μας αντιμετωπίζουν ως αναλώσιμα υλικά και θεωρούν μάλιστα πως τους εμποδίζουμε να απολαύσουν χωρίς σκοτούρες την εξουσία τους, πώς θα δεχτείς να κάνεις θυσίες χωρίς αντίκρισμα;


Εγκυμοσύνη μετά τα 40: Τι πρέπει να προσέξει μια γυναίκα - Εγκυμοσύνη - Μαιευτική - Εγκυμοσύνη - Υγεία\nΕγκυμοσύνη μετά τα 40: Τι πρέπει να προσέξει μια γυναίκα\nΣτις μέρες μας είναι συνηθισμένο το φαινόμενο της εγκυμοσύνης μετά τα 40. Τι πρέπει να προσέξει και να φροντίσει μια γυναίκα που αποφασίζει να γίνει μητέρα σε προχωρημένη ηλικία;\nΤο φαινόμενο της εγκυμοσύνης μιας γυναίκας στην ηλικία των σαράντα και άνω ετών, είναι πολύ συνηθισμένο στη σύγχρονη κοινωνία μας. Οι στατιστικές δείχνουν, ότι μετά τη δεκαετία του 1980 οι τοκετοί από γυναίκες σε ηλικίες 40 έως 50- ετών, έχουν αυξηθεί κατά πολύ.\nΟ απαιτητικός τρόπος ζωής, η ανάγκη για καριέρα και οι οικονομικές δυσκολίες έχουν οδηγήσει πολλές γυναίκες στο να μεταθέσουν τη μητρότητα αργότερα, όταν θα υπάρχουν οι κατάλληλες προϋποθέσεις. Και ενώ για μεν τους άνδρες ακόμα και στα 50-55 θεωρείται αρκετά φυσιολογικό να γίνουν μπαμπάδες, δεν συμβαίνει το ίδιο και με τις γυναίκες που θέλουν να γίνουν μητέρες σε μεγάλη ηλικία, δεδομένου ότι εδώ τα προβλήματα είναι μεγαλύτερα.\nΑς δούμε λοιπόν τι πρέπει να προσέξει και να φροντίσει μια γυναίκα που αποφασίζει να γίνει μητέρα μετά τα 40 της χρόνια.\nΚατ’ αρχήν το πρόβλημα βρίσκεται στην παραγωγή ωαρίων. Κάθε γυναίκα έχει συγκεκριμένο αριθμό ωαρίων από την ώρα που θα γεννηθεί, τα οποία με την έναρξη της περιόδου της φθάνουν σε ένα μεγάλο αριθμό. Όμως μετά την ηλικία των 35 ετών, η αναπαραγωγική ικανότητα της γυναίκας μειώνεται σταδιακά και έτσι κάθε μήνα καταστρέφονται ωάρια που δεν γονιμοποιούνται. Μετά την ηλικία των 35 ετών, έχει καταστραφεί ένας μεγάλος αριθμός ωοθυλακίων, με συνέπεια τον περιορισμό της ικανότητας της γυναίκας να γονιμοποιήσει. Ο Παγκόσμιος Οργανισμός Υγείας εξηγεί, ότι η δυνατότητα σύλληψης, αλλά και ασφαλούς έκβασης της εγκυμοσύνης μετά την ηλικία των 40 ετών στη γυναίκα, μπορεί να φθάσει στο 10% περίπου.\nΌσο πιο νωρίς λοιπόν μείνει μια γυναίκα έγκυος, τόσο πιο εύκολο θα είναι για αυτήν. Σημειώστε ότι δεν είναι ίδιο το πρόβλημα, αν η εγκυμοσύνη μετά τα 40 είναι η πρώτη ή η δεύτερη. Εάν είναι η δεύτερη φορά, το επίπεδο γονιμότητάς της είναι πιο αυξημένο. Με λίγα λόγια, μια νέα γυναίκα στην εφηβεία έχει στην αποθήκη των ωοθηκών της περίπου 300.000 ωάρια, στην ηλικία των 30 περίπου 20.000 και άνω των 40 έχουν απομείνει περίπου 1.000-2.000 ωάρια, εκ των οποίων δεν θα είναι όλα γόνιμα.\nΤι συνιστούν οι γιατροί σε τέτοιες περιπτώσεις; Οπωσδήποτε, η γυναίκα θα πρέπει να κάνει όλες τις απαραίτητες εξετάσεις που θα συστήσει ο γιατρός, λαμβάνοντας υπόψη του πάντα και το θέμα της ηλικίας. Η κυριότερη είναι η αμνιοκέντηση. Στην Αμερική, αυτή η εξέταση γίνεται σε γυναίκες άνω των 35 ετών, ενώ σε άλλες χώρες συστήνεται σε ηλικία άνω των 37 ετών. Επειδή η εξέταση ενέχει κινδύνους επιπλοκών κατά τη διάρκειά της, δεν γίνεται σε όλες τις ηλικίες, δηλαδή σε μικρότερες των 35.\n΄Οσον αφορά τα προβλήματα κατά τη διάρκεια μιας εγκυμοσύνης σε προχωρημένη ηλικία, υπάρχουν πιθανότητες για εμφάνιση υπέρτασης, διαβήτη, να αυξηθεί ο κίνδυνος αποβολής, αλλά και να χρειαστεί καισαρική τομή, η οποία είναι συχνή σε γυναίκες άνω των 35 ετών που γίνονται για πρώτη φορά μητέρες.\nΕάν ανήκετε σε αυτήν την κατηγορία και αντιμετωπίζετε μια εγκυμοσύνη σε μεγαλύτερη ηλικία, σε γενικές γραμμές να γνωρίζετε, ότι αφού ελέγχετε τακτικά, με αυξημένη φροντίδα την υγεία σας και πραγματοποιείτε όλες τις απαραίτητες αλλά και ειδικές εξετάσεις που σας συστήνει ο γιατρός που σας παρακολουθεί, θα πρέπει να τηρείτε και ορισμένα απλά και βασικά πράγματα που αφορούν ούτως ή άλλως κάθε εγκυμοσύνη ανεξαρτήτως ηλικίας.\nΕπισκεφθείτε τον γυναικολόγο σας εάν προγραμματίζετε την εγκυμοσύνη σας και δεν σας προέκυψε ξαφνικά, συζητώντας μαζί του την κατάστασή σας, αλλά και τι πρέπει να προσέξετε πριν μείνετε έγκυος.\n-Όταν είστε έγκυος, να μην αμελείτε τις προγραμματισμένες επισκέψεις σας στο γιατρό. Αναφέρετε το παραμικρό που σας ενοχλεί χωρίς να διστάζετε, γιατί κάτι που σε εσάς μπορεί να φαίνεται απλό, στην πραγματικότητα μπορεί να έχει μεγάλη σημασία.\nΔιατηρήστε τη φυσική σας κατάσταση σε ένα καλό επίπεδο, φροντίζοντας να ασκείστε σύμφωνα με τις προδιαγραφές για εγκύους, να ξεκουράζεστε αρκετά, αλλά και να κινείστε όσο χρειάζεται.\nΦροντίστε η διατροφή σας να είναι πλούσια σε πρωτεΐνες και θρεπτικά συστατικά, απαραίτητα για εσάς και το έμβρυο, ενώ μην αμελείτε να λαμβάνετε τις βιταμίνες και τα συμπληρώματα που σας έχει δώσει ο γιατρός.\nΜην πάρετε πολλά κιλά, όχι μόνο γιατί θα δυσκολευτείτε στον τοκετό, αλλά και γιατί δεν θα μπορέσετε να τα ξεφορτωθείτε εύκολα μετά τη γέννα. Αν ούτως ή άλλως έχετε παραπάνω κιλά λόγω φυσικής κατάστασης, ίσως να χρειαστεί να πάρετε ακόμα λιγότερο βάρος.\nΤέλος, αποφύγετε και καλύτερα διακόψτε εντελώς το αλκοόλ, το κάπνισμα και παντός είδους φάρμακα, εκτός από αυτά που θα σας συστήσει ο γιατρός σε ειδική περίσταση, π.χ. ένα κρυολόγημα με πυρετό και γενικά να αποφεύγετε τα ξενύχτια, τους μολυσμένους χώρους και τα πολύωρα κουραστικά ταξίδια που θα σας βγάζουν από τη ρουτίνα σας και την ηρεμία του σπιτιού σας.


ΔΙΑΜΕΡΙΣΜΑ ΠΡΟΣ ΠΩΛΗΣΗ ΚΕΝΤΡΟ ΠΟΛΗΣ ΛΑΡΝΑΚΑ - Κύπρος ακίνητα\nΑριθμός αναφοράς 115165\nΔΙΑΜΕΡΙΣΜΑ ΠΡΟΣ ΠΩΛΗΣΗ ΚΕΝΤΡΟ ΠΟΛΗΣ ΛΑΡΝΑΚΑ - ΚΥΠΡΟΣ\nΤο προς πώληση διαμέρισμα βρίσκεται σε μια προνομιακή περιοχή στο κέντρο της πόλης Λάρνακα στο νησί της ομορφιάς, Κύπρος. Η καλή τοποθεσία σε συνδυασμό με την προσεγμένη διαρρύθμιση είναι δύο βασικά χαρακτηριστικά αυτού του διαμερίσματος προς πώληση στο κέντρο της πόλης Λάρνακας.\nΠαρόλο που η τοποθεσία του ακινήτου βρίσκεται σε κεντρικό σημείο στην πόλη Λάρνακα (Κύπρος), ωστόσο η συγκεκριμένη γειτονιά είναι ιδιαίτερα ήσυχη και παρέχει εύκολη πρόσβαση στο κύριο οδικό δίκτυο που συνδέει την πόλη Λάρνακα με τις άλλες πόλεις στο νησί Κύπρος. Χάρη στην προνομιακή του αυτή θέση, το ακίνητο (διαμέρισμα) που διατίθεται προς πώληση στην πόλη Λάρνακα είναι κατάλληλο για μόνιμη κατοικία ή για επένδυση.\nΤο ακίνητο που πωλείται στη πόλη Λάρνακα είναι χτισμένο σε ένα κτίριο το οποίο αποτελείται από τέσσερις ορόφους. Τα καταγάλανα και καθαρά νερά της θάλασσας της Μεσογείου απέχουν μόλις 3 χιλιόμετρα από το ακίνητο, οπότε μέσα σε λίγα λεπτά έχετε την ευκαιρία να κολυμπήσετε στις αμμώδεις παραλίες και να απολαύσετε τη γαλήνη που χαρίζει το φυσικό τοπίο. Η τοποθεσία του ακινήτου παρέχει εύκολη και σύντομη πρόσβαση προς το κέντρο της πόλης Λάρνακα, εκεί όπου μπορείτε να κάνετε τα ψώνια σας, να υλοποιήσετε τις καθημερινές σας ανάγκες, να χαλαρώσετε με έναν καφέ, να γευτείτε παραδοσιακούς κυπριακούς μεζέδες στις παραδοσιακές ταβέρνες και στα εστιατόρια.\nΤο διαμέρισμα των 82 τετραγωνικών μέτρων διαθέτει αποθήκη και καλυμμένο χώρο στάθμευσης. Αυτό που κάνει ακόμη πιο ξεχωριστό το προς πώληση διαμέρισμα και προσδίδει μια διαφορετική νότα είναι οι μεγάλες μπαλκονόπορτες και τα παράθυρα που προσφέρουν άπλετο φως από τις ακτίνες του ήλιου. Ο συνδυασμός των λευκών τοίχων του διαμερίσματος με το δρύινο ξύλο στην κουζίνα δίνουν μια αίσθηση ηρεμίας και ξεκούρασης μακριά από την ανία της σύγχρονης καθημερινότητας.\nΤο διαμέρισμα απολαμβάνει όλα τα πλεονεκτήματα που μπορεί να αποφέρει ένα ήρεμο και γαλήνιο περιβάλλον και είναι το κατάλληλο περιβάλλον για όσους ψάχνουν για αγορά διαμερίσματος στην πόλη Λάρνακα στο νησί Κύπρος. Κατά το σχεδιασμό του διαμερίσματος έχει δοθεί ιδιαίτερη έμφαση και προσοχή στην άνεση και τη λειτουργικότητα των εσωτερικών χώρων.\nΕξαιτίας της προνομιούχας του θέσης, το ακίνητο αυτό στο νησί Κύπρος είναι μια από τις πιο συμφέρουσες επιλογές πωλήσεις διαμερισμάτων στη πόλη Λάρνακα που υπάρχουν, είτε για ιδιοκατοίκηση ή και για επένδυση, αφού προσφέρεται σε ιδιαίτερα προσιτή τιμή.


ΑΛΗΘΕΙΕΣ: Μίλα επιτέλους\n«Γι’ αυτό έγινε ο κόσμος, μάτια μου, γι’ αυτό, για να σε συναντήσω…» Το ραδιόφωνο παίζει σε επανάληψη τη διασκευή του Λιδάκη με τη φωνή του Πασχαλίδη κι εσύ να νιώθεις κάθε λέξη και κάθε στίχο να ‘ναι ολόδικά σου. Νιώθεις πολλά κι αυτό είναι κάτι περισσότερο από αδιαμφισβήτητο. Κι όλο αυτό το κυφτό, το μυστήριο με μοναδική δικαιολογία την προστασία σου, την ισχυροποίηση της άμυνάς σου, όλο αυτό κοντεύει να σε πνίξει επικίνδυνα.\nΔιάλεξες συνειδητά να κλειδωθείς στη σιωπή σου, έριξες ο ίδιος τον εαυτό σου σ’ ένα κλουβί κι όλα γύρω απ’ αυτό σε απομακρύνουν από εσένα. Η αρχική σου πρόθεση να σε προστατέψεις έχει καταρριφθεί από την πρώτη στιγμή που αποφάσισες να τεθείς κόντρα στην αλήθεια σου, σε όλα εκείνα, τα απροσδιόριστα και τα πολλά που νιώθεις.\nΔεν ντρέπεσαι που τα νιώθεις μα για κάποιους λόγους φοβάσαι, διστάζεις. Θες πιο πολύ από ποτέ να προσφέρεις το χέρι σου, να αγκαλιάσεις δυνατά, να αφήσεις τον αυθορμητισμό σου να μιλήσει κι αυτός με τη σειρά του να λύσει το πάθος σου. Επιλέγεις όμως την αποστασιοποίηση, την απότομη συμπεριφορά, οτιδήποτε κτίζει τείχη γερά, οτιδήποτε σε απομακρύνει από την αλήθεια σου, από εσένα τον ίδιο.\nΜα σκέφτηκες έστω για λίγο πόσο στ’ αλήθεια τυχερός είσαι που νιώθεις ξανά; Που στο μαυρόασπρο που επιβάλλεται απλόχερα γύρω σου εσύ απαντάς με χρώμα αλήθειας, έντασης κι ονείρων; Έχεις ποτέ συνειδητοποιήσει πόσο άξιος είσαι που, ενώ σου έσκισαν την αγάπη από πάνω σου, εσύ βρήκες κομμάτια ανασύστασης ξανά κι είναι όλα έτοιμα για να δοθούν; Ξεχνάς εύκολα φαίνεται πως τα βρήκες με ‘σένα τόσο καλά, πως έγινες τόσο συμβατός δότης με τον εαυτό σου που πιστεύεις έντονα πως μπορείς να χειριστείς τα πάντα! Δε φοβάσαι να απογοητευτείς, να πληγωθείς ξανά κι αν είναι κάτι που σε έμαθε η ζωή σου, είναι πως μέσα σε μια νύκτα όλα αλλάζουν, πως δεδομένη δεν είναι καμιά κατάσταση. Δεδομένη είναι μόνο η πίστη στην ακλόνητη κι τεράστια προσωπική σου δύναμη.\nΚι όμως σωπαίνεις. Έχεις πνιγεί στις σκέψεις σου, στις υποθέσεις σου, στα αδιέξοδα σενάρια, στα δάκρυα που πια φαίνονται η μοναδική λύση που θα σε βοηθήσει να ξεσπάσεις. Δε μιλάς καν στα κοντινά σου πρόσωπα. Έχεις χάσει την αυτοσυγκέντρωσή σου, έχεις αγγίξει πολύ κοντά τα όρια της εμμονής, έχεις πιάσει το μυαλό σου να ασθενεί, να φλερτάρει με μια μη υγιή κατάσταση ως αποτέλεσμα της αβεβαιότητας που μόνο εσύ επέλεξες. Δε μίλησες με σκοπό να σε σώσεις και τόσο καιρό μετά κοντεύεις να σε χάσεις. Καταθέτεις τεράστιες προσπάθειες να μη φανερώσεις την αλήθεια σου αγνοώντας συνεχώς πόση ζημιά σου προκαλείς. Αναλώνεσαι στις άμυνες και χάνεις όλες σου τις στιγμές.\nΔε μιλάς γιατί υποσυνείδητα η απόρριψη ακόμη σε τρομάζει. Μα μες το θολωμένο σου μυαλό δεν υπάρχει καν περιθώριο για τα αυτονόητα, για την πιθανότητα εκείνη που, αν η σιωπή σου λυθεί, να γίνουν όλα όπως τα θες. Κι αν εκείνος ο άνθρωπος νιώθει τα ίδια κι αν είναι εγκλωβισμένος στις ίδιες αμφιβολίες; Κρίμα! Κρίμα δυο άνθρωποι να μανιάζουν από επιθυμίες κι οι φόβοι, οι υποθέσεις να τους κρατούν για πάντα χωριστά.\nΚι αν η απάντηση είναι όχι, το κεφάλι σου έχεις μάθει καλά να το διατηρείς ψηλά πάντα, ό,τι κι αν σου συμβαίνει, ό,τι εξέλιξη κι αν απλώνεται μπροστά σου. Οι εμπειρίες σου, τα βιώματα, τα χαστούκια κι οι μαχαιριές σου κυρίως σε έχουν κάνει σχεδόν σιδερένιο κι ας μη θες να το θυμάσαι πάντα. Με τόσα που κουβαλάς στις καλοκτυπημένες πλάτες σου άλλωστε, γνωρίζεις πιο καλά από τον καθένα πως μπορείς να βρεις λύση για όλα, τον ιδανικό τρόπο για την κάθε περίσταση. Κι αφού συμφωνείς πως δεν υπάρχει ποτέ περίπτωση να σε προσβάλεις με τις αποφάσεις σου, να σε μειώσεις με τη συμπεριφορά σου, τότε τι σε κρατά από το να λύσεις τα δεσμά σου; Ο κόμπος στο στομάχι σου, στο λαιμό σου, η ασφυξία σου που όλο και στενεύει. Όλα αυτά δεν τα θες, μα κυρίως δεν είναι για ‘σένα.\nΝα μιλάς. Να μιλάς ώστε να δίνεις και σε κάποιον άλλον την ευκαιρία να γνωρίσει το πόσο πολύτιμος είσαι, πόσο ξεχωριστός έχεις γίνει μέσα από τα κύματά σου. Κι επιτέλους, εμπιστεύσου τα κριτήριά σου και πίστεψε στην αξία τους. Ίσως εκείνα τα μάτια που σε αποπλανούν καιρό τώρα, ίσως εκείνο το χαμόγελο που σε λιώνει, ίσως όλα αυτά να ψάχνουν κομμάτια από ‘σένα για να ολοκληρωθούν. Μάζεψε τη γοητεία σου, την αλήθεια σου, την υπερηφάνεια σου και μίλα. Με γνώμονα τα όρια που σου έχεις θέσεις, ξεκίνα να δείχνεις. Κι αν λες πως σε σέβεσαι και πως σε αγαπάς, λοιπόν, απόδειξέ το!


Λευκά σνίκερς χάρισαν στον πρόεδρο της Ουγκάντας, Καρντάσιαν και Ουέστ- ΦΩΤΟ\n/ 16/10/2018, 18:50\nΥπέγραψαν πάνω στο δώρο τους\nΟ αστέρας της αμερικανικής ραπ βρίσκεται στην Ουγκάντα για βάλει τις τελικές πινελιές στο ένατο άλμπουμ του "Yandhi". Το άλμπουμ επρόκειτο να κυκλοφορήσει στις αρχές του μήνα, όμως ο Κάνιε Ουεστ ανακοίνωσε ότι ήθελε πρώτα να πάει στην Αφρική για να «νιώσει την ενέργειά» της.\n«Είχα επιτυχημένες συνομιλίες με το ζευγάρι για τον τρόπο με τον οποίο θα προωθήσουμε τον τουρισμό και τις τέχνες στην Ουγκάντα. Ευχαρίστησα τον Κάνιε για το δώρο του, τα λευκά σνίκερ» έγραψε ο πρόεδρος της χώρας στο Twitter.\nΤο γραφείο του προέδρου της Ουγκάντας ανέφερε ότι ο Μουσεβένι έδωσε στο διάσημο ζευγάρι ονόματα της χώρας του. Φώναξε τον Ουεστ «Κανιεσίγκιε» και την Καρντάσιαν «Κεμιγκίσα», δηλαδή «εκείνη που έχει τις ευλογίες του Θεού».\nΛίγες ημέρες πριν, ο Κάνιε Ουεστ συναντήθηκε με έναν άλλο ηγέτη, τον πρόεδρο των ΗΠΑ Ντόναλντ Τραμπ.


Διαλογισμός για τον ανώτερο ψυχή\nΚόσμο Pranic Healing > Cds > διαλογισμό για την υψηλότερη ψυχή\nΔιαλογισμός για τον ανώτερο ψυχή®\nΤο Διαλογισμός για τον ανώτερο ψυχή επίσης γνωστό ως διαλογισμό για το Blue Pearl, είναι μια τυποποιημένη τεχνική που χρησιμοποιείται από διαφορετικών εσωτερικών σχολών σε μαθητές πνευματική κατάρτιση των διαφορετικών μεγάλων κυρίων. Πρόκειται για μια σύνθεση των αρχαίων τεχνικές διαλογισμού κράτησε μυστικό για αιώνες και αποκαλύπτονται μόνο σε λίγους μαθητές.\nΤο Διαλογισμός επιτρέπει στον θεραπευτή να επιταχύνει η Ένωση από το Incarnated Ψυχή (Κατώτερου εαυτού) με την υψηλότερη ψυχή (Ανώτερο εαυτό). Το φαινόμενο αυτό είναι γνωστό ως "Πραγματοποίηση της ψυχής". Πραγματοποίηση ψυχή είναι τίποτα περισσότερο από ό, τι η ψυχή ενσάρκωνε συνειδητοποιούν ότι δεν είναι το σώμα και να είναι ένα με την υψηλότερη ψυχή. Αυτή είναι η έννοια της γιόγκα και του φωτισμού. Ο διαλογισμός στην υψηλότερη ψυχή καθοδηγείται από Master Choa Kok Sui.


Η Κύπρος τα κατάφερε! | politika-gr\nΗ Κύπρος τα κατάφερε!\nΓιατί η Κύπρος βγηκε από τα Μνημόνια\nΜετά ένα ταξίδι στην Κύπρο, θέλω πραγματικά να φωνάξω στο πολιτικό προσωπικό της χώρας: «Ξυπνήστε, επιτέλους».\nΗ Κύπρος είναι μια γροθιά στο στομάχι, γιατί σε κάνει να συνειδητοποιείς πώς θα μπορούσε να ήταν μια απελευθερωμένη από τις αγκυλώσεις της Ελλάδα.\nΑς πάρουμε τον τομέα της εκπαίδευσης.\nΜε τη συναίνεση της Αριστεράς δημιουργήθηκαν ιδιωτικά πανεπιστήμια, μερικά εκ των οποίων είναι υποδειγματικά. Θυμίζουν καλά ευρωπαϊκά ή αμερικανικά πανεπιστήμια, με τις υποδομές τους και την τάξη που επικρατεί. Σε ορισμένους τομείς βρίσκονται πολύ μπροστά, με συνέργειες με τη Microsoft ή άλλες μεγάλες εταιρείες. Χιλιάδες Ελληνες φοιτητές σπουδάζουν αυτήν τη στιγμή στην Κύπρο μαζί με νέους από την Κίνα, τις αραβικές χώρες και τη Ρωσία.\nΤα ιδιωτικά πανεπιστήμια είναι μια πραγματικά παραγωγική επένδυση για την Κύπρο. Φέρνουν πολλές θέσεις εργασίας και τονώνουν, βεβαίως, την οικονομία.\nΤα τελευταία είκοσι χρόνια, πολλά μεγάλα ξένα πανεπιστήμια ήθελαν να δημιουργήσουν κάτι αντίστοιχο στην Ελλάδα. Δεν τα κατάφεραν.\nΗ προσπάθεια του Κ. Καραμανλή να αλλάξει το άρθρο 16 του Συντάγματος δεν έφερε καρπούς, διότι αντέδρασε ο Γ. Παπανδρέου, ο οποίος για πολλά χρόνια πριν στήριζε φανατικά τον θεσμό των ιδιωτικών και μη κερδοσκοπικών ΑΕΙ.\nΧάθηκε μια μεγάλη ευκαιρία. Με αποτέλεσμα να λυμαίνονται τον χώρο διάφορα κολέγια και κολεγιάκια, με ελάχιστες φωτεινές εξαιρέσεις. Οι Ελληνες πληρώνουν τώρα ακριβά για να στείλουν τα παιδιά τους στο εξωτερικό, ακόμη και σε χώρες που δεν θα μπορούσαμε να φαντασθούμε πριν από δέκα χρόνια ως προορισμό για πανεπιστημιακές σπουδές.\nΗ Ελλάδα έχει το ταλέντο, το προσωπικό και τη γεωγραφική θέση για να γίνει ο υπερκόμβος της ιδιωτικής εκπαίδευσης για τα Βαλκάνια, τον αραβικό κόσμο και άλλες περιοχές.\nΜας ταλαιπωρούν, όμως, η μιζέρια, η μανιώδης υπεράσπιση της πανεπιστημιακής συντεχνίας και η πολλή συζήτηση.\nΑλλος τομέας, η προσέλκυση εύπορων ξένων που θέλουν να πάρουν άδεια παραμονής στην Ε.Ε. Και να επενδύσουν, κυρίως σε ακίνητα.\nΗ Κύπρος επέλεξε ένα εύκολο, πρακτικό μοντέλο και τώρα κτίζονται κτίρια στα οποία κάθε τετραγωνικό πωλείται πάνω από 10.000 ευρώ.\nΕμείς κάναμε κάτι αντίστοιχο, αλλά ήταν δειλό, μισό και απαιτούσε τρελά πράγματα από τους γενναίους, επίδοξους επενδυτές, από πλευράς γραφειοκρατίας και εξετάσεων σε δημόσια νοσοκομεία...\nΟχι, εμείς προτιμάμε το Ελληνικό άτυπο ξενώνα-κολαστήριο για πρόσφυγες και μετανάστες και θέλουμε να προστατεύσουμε τα αρχαία του και τα δάση του.\nΚαι για τις μαρίνες προτιμάμε να διαπληκτίζονται δήμοι, υπουργεία και λιμενικά ταμεία, έτσι ώστε να τις διαχειρίζονται «ατύπως» διάφορα λαμόγια.\nΛέμε τα ίδια πράγματα, βέβαια, εδώ και είκοσι χρόνια.\nΚάνουμε κάποια βήματα μπροστά για λίγο και μετά όπισθεν ολοταχώς.\nΓιατί όμως τα καταφέρνουν οι Κύπριοι κι εμείς δεν μπορούμε;\nΓιατί είναι άνθρωποι πρακτικοί και γιατί οι πολιτικοί τους συνεννοούνται στα βασικά.\nΓιατί υπάρχει ακόμη ένα κράτος που δουλεύει και γιατί ο κάθε επενδυτής ξέρει τι ακριβώς θα του ξημερώσει.\nΚαι γιατί οι άνθρωποι στη Λευκωσία βλέπουν κάθε πρωί την τουρκική σημαία στον Πενταδάκτυλο και βγαίνει από μέσα τους το πολύ ισχυρό ένστικτο της επιβίωσης και της αυτοσυντήρησης.\npolitika-gr: Η Κύπρος τα κατάφερε!


Αξία στο «διπλό» της Γαλατάσαραϊ\nΑξία στο «διπλό» της Γαλατάσαραϊ\n10 Νοεμβρίου, 2018 9:43 πμ\nΜετά τις ευρωπαϊκές διοργανώσεις επιστρέφουμε στα ματς των πρωταθλημάτων, όπου προκύπτουν πολλά σημεία για να οδηγηθούμε στο ταμείο.\nΞεκινάμε με την αναμέτρηση της Γαλατάσαραϊ στο γήπεδο της Καϊσερισπόρ. Δεν χωράει αμφιβολία ότι η Γαλατά δεν βρίσκεται σε καθόλου αγωνιστική κατάσταση τη φετινή σεζόν, αντιμετωπίζοντας πολλά προβλήματα τόσο εντός όσο και εκτός αγωνιστικών χώρων. Ωστόσο, οι τιμές που δίνονται στο «διπλό» στην έδρα της πολύ μέτριας Καϊσερισπόρ είναι κάτι περισσότερο από δελεαστικές. Μπορεί να προβληματίζει η Γαλατά, όμως, έχει την ποιότητα και τις λύσεις για να πάρει τη νίκη κόντρα σε μία ομάδα που δεν έχει δείξει τίποτα το ιδιαίτερο τη φετινή σεζόν.\nΣυνεχίζουμε με τον αγώνα της Λιόν, η οποία θα αντιμετωπίσει εκτός έδρας την Γκινγκάμπ. Η Λιόν αν και κρατούσε στα χέρια της τη νίκη με την Χοφενχάιμ, τελικά ήρθε ισόπαλη με 2-2 μεσοβδόμαδα για το Champions League. Το αποτέλεσμα αυτό αναμένουμε να την πεισμώσει και να βγάλει αντίδραση στο πρωτάθλημα. Διαθέτει σαφώς ποιοτικότερο ρόστερ από την Γκινγκάμπ και περιμένουμε να το δούμε και εντός αγωνιστικών χώρων.\nΤελευταία μας επιλογή από τη σημερινή μας τριάδα από την Ρωσία και την αναμέτρηση της Ροστόφ κόντρα στην Ντιναμό Μόσχας. Οι γηπεδούχοι έχουν εδώ το προβάδισμα για την κατάκτηση των τριών βαθμών της νίκης. Η Ντιναμό το τελευταίο διάστημα τα πηγαίνει από το κακό στο χειρότερο, κάτι το οποίο πιστεύουμε ότι μπορεί στο γήπεδό της να εκμεταλλευτεί η Ροστόφ.\n10 Νοεμβρίου - Tips\n100 8.58 -100


Το δίδυμο Dolce & Gabbana λανσάρει ροζέ κρασί με άρωμα Σικελίας | VOGUE.GR\nTo ιταλικό δίδυμο Dolce & Gabbana λατρεύει να τιμά την πατρίδα του, με το τελευταίο εγχείρημα του brand που φέρει τα ονόματά τους να αποτελεί ωδή στην Ιταλία. Ένα ιταλικό κρασί – συγκεκριμένα, ένα ροζέ εμπνευσμένο από τη Σικελία – αναμένεται να κυκλοφορήσει τον Ιούνιο, σε συνεργασία με το Donnafugata, γνωστό οινοποιείο της Σικελίας.\nΤο κρασί θα δημιουργηθεί με συνδυασμό αμπελιών, του Nerello Mascalese και του Nocera. Φημισμένο στην περιοχή, πρόκειται για ένα μείγμα, που όπως το έθεσαν οι D&G είναι «ένα κομψό μπουκέτο από γιασεμί, εμπλουτισμένο με λεπτές νότες από άγρια φράουλα, ροδάκινο και περγαμόντο». Το Nerello Mascalese προέρχεται από το όρος Αίτνα και δίνει ένα γήινο τόνο, χάρη στο ηφαιστειακό έδαφος. Τα αμπέλια Nocera καλλιεργούνται στο Contessa Entellina και προσφέρουν πλούσια, φρουτώδη γεύση. Όλα τα σταφύλια προέρχονται από το τρύγο του 2019.\nΠαρατηρώντας κανείς τη συσκευασία αφουγκράζεται ακόμη πιο έντονα τον Σικελιανό αέρα, πάντα σε συνδυασμό με την πολυτελή αισθητική του brand. Η ετικέτα εμπνεύστηκε από τις εμβληματικές άμαξες της Σικελίας και χρωματίστηκε με βάση μια κοκκινωπή ρόδινη παλέτα, «προοικονομώντας» το περιεχόμενο της φιάλης.\nΦυσικά, η πρόσφατη πρωτοβουλία των σχεδιαστών δεν είναι η πρώτη φορά που επεκτείνουν τη δημιουργικότητά τους στο σπίτι. Στο παρελθόν έχουν συνεργαστεί με τη Smeg για διάφορες συλλογές, πολλές από τις οποίες έχουν εμφανιστεί και στο Milan Design Fair. Από τοστιέρες και συλλεκτικά ψυγεία, το σήμα των D&G κοσμεί κουζίνες σε όλο τον κόσμο, ενώ τώρα θα συντροφεύει τις καλοκαιρινές μας συναντήσεις σε βεράντες και μπακλόνια.\n*Το κρασί θα είναι διαθέσιμο από τον Ιούνιο στην ιστοσελίδα του brand.\nΔιαβάστε επίσης | Τα κοκτέιλ του Instagram: Συνταγές από διάσημα Παριζιάνικα spot\nDOLCE LIVING ΔΕΙΠΝΟ ΡΟΖΕ ΚΡΑΣΙ ΣΙΚΕΛΙΑ ΣΠΙΤΙ ΣΧΕΔΙΑΣΤΕΣ


TeleStory: Οταν στην Αθήνα υπήρχαν 1000 τηλεοράσεις | Αρχείο Ειδήσεις\nΟταν στην Αθήνα υπήρχαν 1000 τηλεοράσεις: Το χρονικό της ελληνικής tv\nΜια ματιά στη γέννηση της ελληνικής τηλεόρασης και τις παθογένειες που αποκαλύπτει από τότε ως σήμερα\nΓΡΑΦΕΙ: ΚΑΤΕΡΙΝΑ ΛΥΜΠΕΡΟΠΟΥΛΟΥ published 06 Σεπ. 16 (17:27)\n΄Ηταν 26 Ιανουαρίου του 1926 όταν ο Σκωτσέζος εφευρέτης, Τζον Μπένετ (1888 - 1946) παρουσίασε σε μια σουίτα του Σόχο σε μερικά μέλη του Βασιλικού Ινστιτούτου μια ολοκαίνουργια εφεύρεση: Την πρώτη συσκευή τηλεόρασης με το όνομα Televisor. «Με πρωτόγονα μέσα και προλαβαίνοντας πολλούς άλλους επιστήμονες, τεκμηρίωσε ότι ήταν εφικτό αυτό που θεωρούνταν τότε αδύνατον», σημείωναν οι TIMES την άλλη μέρα. Ο Σκώτος μηχανικός έμεινε ο πρώτος στην ιστορία που κατόρθωσε να αναμεταδόσει εικόνες από ένα σημείο σε άλλο, όπως κάνει η σημερινή τηλεόραση, της οποίας θεωρείται ο εφευρέτης. Κάπως έτσι έγινε δυνατή τεχνικά η μετάδοση τηλεοπτικής εικόνας στο Λονδίνο. Η Televisor εξελίχθηκε από τον ίδιο το επόμενο διάστημα. Θα χρειαζόντουσαν άλλα τρία χρόνια για να γίνει το 1929 η πρώτη πειραματική εκπομπή του BBC. Το σύστημα του ίδιου βεβαίως δεν θα παραμείνει ως έχει. Θα αντικατασταθεί από άλλο τεχνολογικά πιο αναπτυγμένο. Κι, όμως, θα περάσουν δυο δεκαετίες μέχρι οι τηλεοράσεις να βρεθούν στα σαλόνια.\nΤο 1946 λειτουργούν 12 τηλεοπτικοί σταθμοί στις ΗΠΑ\nΤο 1940, τη χρονιά που ξέσπασε ο δεύτερος παγκόσμιος πόλεμος, οι τακτικές τηλεοπτικές εκπομπές διακόπηκαν. Οι τηλεοπτικές μεταδόσεις ξανάρχισαν μετά τον πόλεμο αλλά πολύ λιγότερες σε αριθμό. Το 1946 δώδεκα εμπορικοί τηλεοπτικοί σταθμοί λειτουργούσαν στις ΗΠΑ και οι πωλήσεις τηλεοπτικών συσκευών ανέβηκαν κατακόρυφα. Στις 25 Ιουνίου του 1951, το αμερικανικό κανάλι CBS μετέδωσε την πρώτη έγχρωμη εκπομπή. Σχεδόν κανείς όμως δεν μπορούσε να τη δει έγχρωμα μιας και ...όλοι διέθεταν ασπρόμαυρες συσκευές.\nΟ Μάνος Ιατρίδης, προϊστάμενος Δημοσίων Σχέσεων της ΔΕΗ και εμπνευστής του εγχειρήματος του πειραματικού τηλεοπτικού σταθμού, ένα λεπτό πριν από την έναρξη της πρώτης εκπομπής στις 4 Σεπτεμβρίου 1960.\nΣτην Ελλάδα η τηλεόραση φθάνει απελπιστικά καθυστερημένα\nΗ Ελλάδα ήταν μία από τις τελευταίες ευρωπαϊκές χώρες που απέκτησε τηλεόραση. Η επίσημη έναρξη της Ελληνικής κρατικής τηλεόρασης έγινε στις 23 Φεβρουαρίου 1966. Βέβαια, στα 40 χρόνια που μεσολάβησαν μεταξύ των δυο σταθμών του 1926 και 1966, ιδιαίτερα μετά τον Β Παγκόσμιο Πόλεμο, είχε ήδη ωριμάσει αυτό που ονομάστηκε «τηλεοπτική επανάσταση».\nΧρειάστηκαν ηρωϊκοί πρωτοπόροι για να φθάσει το μέσο στην Ελλάδα. Για ποιούς λόγους; Τόσο οικονομικούς, όσο και πολιτικούς αν και λείπουν οι ειδικές και συστηματικές μελέτες. Η μεταπολεμική ανέχεια και η πρόθεση της πολιτικής εξουσίας να ελέγξει το μέσο, όπως έγινε τρεις δεκαετίες νωρίτερα και με το ραδιόφωνο, έπαιξαν, πάντως, σημαντικό ρόλο στην αργοπορημένη εμφάνισης της τηλεόρασης στη χώρα μας. Στην πορεία, ωστόσο, μια από τις παρενέργειες της καθυστέρησης ήταν οι εσπευσμένες και αποσπασματικές αποφάσεις της Πολιτείας. Από τις πρώτες υποδομές, ως τη λειτουργία εθνικού δικτύου και από το καθεστώς της ιδιωτικής ραδιοτηλεόρασης, ως το νομικό πλαίσιο συνολικά για τα οπτικοακουστικά μέσα.\nΗ Ελένη Κυπραίου στην πρώτη μετάδοση της ελληνικής τηλεόρασης\nΕ. Κυπραίου: «Απόψε το δοκιμαστικό μας πρόγραμμα… Θ΄ αρχίσουμε με μια ταινία επικαίρων…»\nΗ επίσημη έναρξη της Ελληνικής κρατικής τηλεόρασης έγινε στις 23 Φεβρουαρίου 1966, ασπρόμαυρη στην αρχή και με μικρή εμβέλεια, με πρώτη παρουσιάστρια την Ελένη Κυπραίου και συντονιστή το δημοσιογράφο Γεώργιο Κάρτερ . Τότε «βγήκε στον αέρα» το ΕΙΡ και εμφανίστηκε στην οθόνη η παρουσιάστρια να λέει: « Καλησπέρα σας. Από σήμερα το Εθνικό Ίδρυμα Ραδιοφωνίας καθιερώνει… Κάθε βράδυ, από τις 6 και μισή μέχρι τις 8 και μισή περίπου, θα μεταδίδουμε… Απόψε το δοκιμαστικό μας πρόγραμμα… Θ΄ αρχίσουμε με μια ταινία επικαίρων…»\nΤο πρώτο στούντιο\n1966: Μόνο 1.000 τηλεοράσεις σ' όλη την Αθήνα!\nΟι τηλεοράσεις δε, που υπήρχαν στην Αθήνα εκείνη την εποχή δεν ήταν πάνω από 1000. Η έγχρωμη μετάδοση στην Ελληνική τηλεόραση γίνεται το 1979. Μια δεκαετία αργότερα, προς το τέλος του 1989, εμφανίζονται στις τηλεοπτικές συχνότητες τα δύο πρώτα ιδιωτικά κανάλια, το Mega Channel και ο Antenna TV. Το 1994 εμφανίζεται το πρώτο συνδρομητικό κανάλι, το Filmnet, που προσέφερε εμπορικές ταινίες και live αγώνες ποδοσφαίρου.\nΟ Κωνσταντίνος Καραμανλής μπροστά στον τηλεοπτικό σταθμό της ΔΕΘ\nΜερικές ... εσφαλμένες τηλεοπτικές εντυπώσεις\nΗ πρώτη γενιά τηλεοράσεων δεν ήταν πλήρως ηλεκτρονική. Η οθόνη είχε ένα μικρό μοτέρ με ένα περιστρεγόμενο δίσκο και μία λάμπα νέον, που δούλευαν μαζί δίνοντας μία θολή (κοκκινο-πορτοκαλί) εικόνα με μέγεθος αντίστοιχο με το μισό μιας πιστωτικής κάρτας. Το μέγεθος της οθόνης του δέκτη του 1938 ήταν μόνο 12 ίντσες (~ 30.48 cm). Μπορούσε, μ' άλλα λόγια, να δει κανείς τηλεόραση με τη βοήθεια ενός ... καθρέφτη. Μπορεί να διαφημιζόταν ως φορητή, η τηλεόραση, όμως του 1955 - 1956 (EKCO TMB272) ήταν πολύ βαριά και χρειαζόταν μια μπαταρία αυτοκινήτου για να λειτουργήσει. Επίσης, αν αι όλοι μας πιστεύουμε ότι οι επίπεδες οθόνες είναι κάτι που εφευρέθηκε τα 10 - 15 τελευταία χρόνια , η αλήθεια είναι ότι εφευρέθηκαν το 1964 από δύο καθηγητές του πανεπιστημίου του Ιλινόις.\nΠΗΓΕΣ: sansimera, αρχείο ΕΡΤ, fractal